Mildred J. Hill

Mildred Jane Hill (27. kesäkuuta 1859 Louisville, Kentucky, Yhdysvallat – 5. kesäkuuta 1916 Chicago, Illinois) oli yhdysvaltalainen muusikko, konserttipianisti, urkuri, säveltäjä ja lastentarhanopettaja. Hänet tunnetaan maailmanlaajuisesti onnittelulaulun Paljon onnea vaan säveltäjänä.

Mildred Hill aloitti sisarensa tavoin lastentarhan- ja pyhäkoulujen opettajana, mutta ryhtyi myöhemmin muusikoksi. Hän tuli tunnetuksi etenkin negrospirituaalien esittäjänä. 

Hill sävelsi laulun Good Morning to All, joka nykyään tunnetaan sanoilla Happy Birthday to You, vuonna 1893 ollessaan opettamassa sisarensa johtamassa Louisville Experimental Kindergarten Schoolissa. Hänen sisarensa Patty Hill teki lauluun ensimmäiset sanat.

Mildred J. Hill valittiin postuumisti Songwriters Hall of Fameen yhdessä sisarensa kanssa vuonna 1996.

Lähteet

Yhdysvaltalaiset opettajat
Yhdysvaltalaiset pianistit
Yhdysvaltalaiset säveltäjät
Vuonna 1859 syntyneet
Vuonna 1916 kuolleet